als_Latn dik_Latn sag_Latn
Arsyeja e thjeshtë pse specat jeshilë janë gjithmonë më pak të shtrenjtë se ata me ngjyra
kuzhina 11 June, 2017, 20:52
Ndoshta e keni vënë re se çmimi i specave jeshilë është më i ulët se sa specat e verdhë apo të kuq. Mund të keni vrarë mendjen pse ndodh kjo dhe ka një shpjegim të thjeshtë. Sipas ‘thekithchn’, pa marrë parasysh se në cilin dyqan i blini, ka një gjë të përbashkët me çmimet e specave jeshilë ‘zile’, në krahasim me homologët e kuq, të verdhë dhe portokalli. Ju mund të argumentoni se kjo është për shkak se ngjyrat e tjera kanë një shije më të pëlqyeshme dhe janë më të shijshëm, edhe pse kjo nuk është saktësisht arsyeja.
Maturimi dikton çmimin
Arsyeja pse specat jeshilë kanë një çmim më të ulët është thjesht për shkak se ata janë më pak të pjekur. Këta speca janë këputur më shpejt, para se ata të piqen plotësisht, në krahasim me specat e tjerë me ngjyrë. Specat e verdhë, portokalli dhe të kuq këputen më vonë, duke i bërë ata edhe më të shtrenjtë. Kjo gjithashtu shpjegon pse aroma e specave jeshile është më e butë krahasuar me ëmbëlsinë e specave ‘zile’ me ngjyrë të verdhë, portokalli dhe të kuq. Pa marrë parasysh se çfarë ngjyre i blini specat zile, duhet të dini se ata të gjithë vijnë nga të njëjtat lloje të bimëve. Dallimi themelor është thjesht maturimi dhe koha e këputjes nga kërcelli, e cila në fund të fundit ka një efekt në shijen dhe çmimin e tyre./shije.al
als_Latn sna_Latn als_Latn als_Latn als_Latn